PATVIRTINTA

Vilniaus r. Rudaminos

„Ryto“ gimnazijos direktoriaus

2025 m. balandžio 11 d. įsakymu Nr. V2-296

**VILNIAUS R. RUDAMINOS „RYTO“ GIMNAZIJOS LANKOMUMO TVARKOS APRAŠAS**

**I SKYRIUS BENDROSIOS NUOSTATOS**

1. Vilniaus r. Rudaminos „Ryto“ gimnazijos lankomumo tvarkos aprašas (toliau – Aprašas) reglamentuoja gimnazijoje besimokančių mokinių ir gimnazijos nelankančių mokinių apskaitos organizavimą ir tvarkymą siekiant užtikrinti, kad jie mokytųsi pagal privalomojo švietimo programas, bei vaikų ir mokinių lankomumo apskaitos organizavimą gimnazijoje.
2. Tvarkos aprašo paskirtis užtikrinti mokinių gimnazijos lankomumą, bendradarbiaujant mokiniams, jų tėvams (globėjams, rūpintojams), jei mokiniai nepilnamečiai, mokytojams, švietimo pagalbos specialistams, gimnazijos vadovams, visai gimnazijos bendruomenei, kitoms institucijoms, kurios atsakingos už vaiko teisės į mokymąsi užtikrinimą.
3. Gimnazijos nelankymas Apraše suprantamas kaip mokinio neatvykimas į gimnaziją, nedalyvavimas pamokoje (ar jos dalyje), kuri privaloma pagal gimnazijos pamokų tvarkaraštį.
4. Apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

**II SKYRIUS**

**MOKINIO LANKOMUMO APSKAITOS ORGANIZAVIMAS**

1. Mokinys, lankantis gimnaziją, kurios savininko teises ir pareigas įgyvendina Savivaldybė, privalo laikytis visų mokymo(si) sutarties sąlygų. Tėvų pareiga užtikrinti mokinio punktualų ir reguliarų mokyklos lankymą.
2. Jeigu mokinys negali atvykti į gimnaziją, tėvai (globėjai) apie neatvykimą privalo informuoti (el. paštu, trumpąja žinute, el. dienyne) klasės vadovą pirmąją neatvykimo darbo dieną. Po atvykimo į mokyklą pateisinamąjį dokumentą pristato ne vėliau kaip:
   1. iki einamojo mėnesio 10 d.;
   2. iki kito mėnesio 10 d., jeigu mokinys atvyko po einamojo mėnesio 10 d.
3. Mokinio neatvykimas į gimnaziją (pamokas) gali būti pateisintas dėl šių priežasčių:
   1. ligos ar apsilankymo pas gydytoją:
      1. ne daugiau kaip 5 mokymosi dienas per kalendorinį mėnesį gali pateisinti nepilnamečio mokinio tėvai (globėjai, rūpintojai) arba pats mokinys, jei jis yra pilnametis. Gimnazija jos nustatyta tvarka gali leisti nepilnamečio mokinio tėvams (globėjams, rūpintojams) arba pačiam mokiniui, jei jis yra pilnametis, pateisinti ir daugiau mokymosi dienų per kalendorinį mėnesį, jei yra objektyvios ir pagrįstos priežastys (1 priedas);
      2. mokiniui praleidus daugiau kaip 5 dienas per kalendorinį mėnesį, praleistos pamokos pateisinamos gimnazijos nustatyta tvarka, įsitikinus, kad dėl mokinio ligos buvo kreiptasi į gydytojus (pvz., išrašu (informacija) iš Elektroninės sveikatos paslaugų ir bendradarbiavimo infrastruktūros informacinės sistemos (toliau — elektroninė sveikatos informacinė sistema) apie mokinio apsilankymą gydymo įstaigoje arba kitais įrodymais, pagrindžiančiais mokinio ligą ar apsilankymą pas gydytoją). Mokinio praleistas pamokas pateisina klasės vadovas.
   2. kitų svarbių asmeninių priežasčių:
      1. nepilnamečio mokinio tėvų (globėjų, rūpintojų) arba pilnamečio mokinio prašymu gali būti pateisintos ne daugiau kaip 3 mokymosi dienos per pusmetį;
      2. gimnazija gali leisti pateisinti ir daugiau mokymosi dienų ar pavienių pamokų, jei yra objektyvios ir pagrįstos priežastys (pateikus įrodymus (informaciją) dėl tokio poreikio). Mokinio praleistas pamokas pateisina klasės vadovas (2 priedas).
   3. nepalankių oro sąlygų, įvykių, susijusių su visuomeniniu ar kitu transportu, kuriuo mokinys vyksta į gimnaziją, eismo sutrikimų ar kitų nenugalimos jėgos *(force majeure)* aplinkybių. Šiais atvejais praleistas pamokas pateisina nepilnamečio mokinio tėvai (globėjai, rūpintojai) arba pats mokinys, jei jis yra pilnametis, gimnazijos nustatyta tvarka;
   4. mokinio dalyvavimo sporto varžybose, olimpiadoje ir / ar kitame ugdomajame renginyje (toliau – renginys), kuris organizuojamas gimnazijos arba kitų institucijų ar įstaigų. Jei renginį organizuoja ne gimnazija, o kita institucija ar įstaiga, nepilnamečio mokinio tėvai (globėjai, rūpintojai) arba pats mokinys, jei jis yra pilnametis, dėl dalyvavimo renginyje gimnazijos vadovui ar jo įgaliotam asmeniui turi pateikti prašymą dėl praleistų pamokų pateisinimo iki renginio arba ne vėliau kaip kitą darbo dieną po jo. Prie prašymo pridedami jį pagrindžiantys dokumentai. Mokinio praleistas pamokas dėl jo dalyvavimo renginyje pateisina klasės vadovas;
   5. mokinio tikslinio kvietimo atvykti į valstybinę ar savivaldybės instituciją ar įstaigą (pvz., pedagoginę psichologinę tarnybą, Valstybės vaiko teisių apsaugos ir įvaikinimo tarnybą prie Socialinės

apsaugos ir darbo ministerijos ar jos įgaliotą teritorinį skyrių, teismą ir kt.), pilnamečiui mokiniui ar nepilnamečio mokinio tėvams (globėjams, rūpintojams) pateikus gimnazijai įrodymus (informaciją), patvirtinančius apsilankymą. Mokinio praleistas pamokas pateisina klasės vadovas;

* 1. sveikatos sutrikimų mokiniui esant gimnazijoje (pamokų tvarkaraštyje nustatytu laikotarpiu). Mokinio praleistas pamokas pateisina klasės vadovas.

1. Praleistos pamokos/dienos nepateisinamos:
   1. mokiniui savavališkai išėjus iš pamokos/-ų;
   2. nepateikus nedalyvavimo pamokoje/-ose pateisinančio dokumento.

Vilniaus r. Rudaminos „Ryto“ gimnazijos lankomumo tvarkos aprašo

1 priedas

Tėvų (globėjų) vardas, pavardė

Vilniaus r. (ugdymo įstaigos pavadinimas)

. mokytojui (-ai)/klasės vadovui (-ei)

PRALEISTŲ PAMOKŲ PATEISINIMAS 20..... m.................. mėn. d.

grupės/klasės mokinys (-ė)

(vardas, pavardė)

nuo 20 m. mėn. d. iki 20 m. mėn. d. nedalyvavo ugdymo procese dėl ligos, medicininės reabilitacijos ar sanatorinio gydymo.

(tinkamą pabraukti)

Gydytojo (-ų) rekomendacijos dėl krūvio fizinio ugdymo pamokose:

Patvirtinu, kad pateikta informacija yra teisinga.

|  |  |  |
| --- | --- | --- |
| Tėvas / mama / globėjas | (parašas) |  |
| (pabraukti) | (vardas, pavardė) |

Vilniaus r. Rudaminos „Ryto“ gimnazijos lankomumo tvarkos aprašo

2 priedas

Tėvų (globėjų) vardas, pavardė

Vilniaus r.

(ugdymo įstaigos pavadinimas)

. mokytojui (-ai)/klasės vadovui (-ei)

PRALEISTŲ PAMOKŲ PATEISINIMAS 20..... m.................. mėn. d.

grupės/klasės mokinys (-ė)

(vardas, pavardė)

20 m. mėn. d. nedalyvavo pamokoje (-ose)/ugdymo procese.

Nedalyvavimo priežastis:

Patvirtinu, kad pateikta informacija yra teisinga.

Tėvas / mama / globėjas

|  |  |
| --- | --- |
| (pabraukti) | (parašas) (vardas, pavardė) |